**Asteptarea**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din cosița neagră a nopții,

Palidă ca-ntotdeauna,

Risipind argint din șorțu-i

Zornăia la geam iar luna.

Ca bănuți de aur,stele

Dansau frigul nopții-n plete,

Încercând să mă îmbete

Să trag colțul la perdele.

”-Argint,aur vei primi,

Tu perdeaua de-o ferești,

În dar, visele-ți lumești

Toate-ți vom îndeplini.”

”-Aur și argint nu vreau,

Dar vreau nopțile furate,

Să le faceți zile toate

Viața ,soarelui s-o dau!

Și aș vrea ca să vă vând

Rădăcina asta care

Mi-ați țesut-o de pământ

Și nu pot zbura spre soare.

Și aș vrea din întuneric

Mintea noastră în lumină,

Să rămână-n dans feeric

Către ținta ei,divină.

Nu sperați să treceți geamul!

Înăuntru- rege-i bradul,

Tot cu aur poleit,

Și beteală din argint,

Lumânări ca stele am pus,

Căci se naște azi Iisus.”